laion/Wikipedia-Exotic huggingface dataset:
יחסי אקוודור–יוון

יחסי אקוודור–יוון הם היחסים הדיפלומטיים בין אקוודור ויוון. יוון כוננה יחסים דיפלומטיים עם אקוודור ב-1966. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. הקהילה היוונית באקוודור כוללת כ-50 אנשים, רובם חיים בבירת המדינה, קיטו ובגואיאקיל. קיימת תעבורה משמעותית של ספינות יווניות בנמל גואיאקיל וחברת פקטורינג ולוגיסטיקה יוונית פעילה שם. אקוודור נמצאת בסמכות השיפוט הכנסייתית של המטרופוליטן היווני-אורתודוקסי של דרום אמריקה, היושבת בבואנוס איירס, ארגנטינה. אקוודור מיוצגת ביוון באמצעות שגרירותה בבודפשט, הונגריה. יוון מיוצגת באקוודור באמצעות שגרירותה בלימה, פרו, ובנוסף מחזיקה קונסוליות בקיטו ובגואיאקיל. מדיה וקבצים בנושא יחסי אקוודור–יוון בוויקישיתוף אקוודור באתר משרד החוץ היווני
עמוס ביווט

עמוס ביווט (באנגלית: Amos Biwott;‏ 8 בספטמבר 1947) הוא אתלט עבר קנייתי ואלוף אולימפי (מקסיקו 1968) בריצת 3000 מטר מכשולים. ביווט היה בין מבשרי השליטה של רצי אפריקה בריצות הארוכות, והיה הקנייתי הראשון שזכה במדליה אולימפית בריצת 3000 מטר מכשולים, כשאחריו זכו רצים קנייתים בעוד 10 מדליות זהב במרחק זה. עמוס ביווט נולד ב-1947 במחוז נאנדי (אנ'), קניה. הקריירה הספורטיבית שלו נמשכה בין 1968 ל-1974, ובשיאה זכה במדליית זהב באולימפיאדת מקסיקו סיטי (1968). לאחר פרישתו מפעילות ספורטיבית גויס לשירות בתי הסוהר של קניה. ב-1978 הואשם בגניבה, פוטר, הועמד לדין ונידון לשנה מאסר. ב-1986, לאחר כמה שנות אבטלה, החל לעבוד כשומר באצטדיון אך פוטר ב-1989. ביווט התאמן בנעוריו בריצות למרחקים ארוכים והשתתף רק בשלוש תחרויות בריצת 3000 מטר מכשולים לפני אולימפיאדת מקסיקו סיטי. סגנון ריצתו היה חריג, מפני שהעדיף לדלג מעל המשוכה ולא לדרוך עליה, ובכך קיצר את משך העיכוב במשוכה בחצי ואף הצליח להימנע מדריכה במכשול המים. באולימפיאדת מקסיקו זכה ביווט מדליית זהב בריצת 3000 מטר מכשולים בתוצאה של 8:51.02 דקות לפני בנג'מין קוגו (אנ') מקניה (8:51.56 דקות) וג'ורג' יאנג (אנ') מארצות הברית (8:51.86 דקות). במשחקי חבר העמים הבריטי שנערכו באדינבורו, סקוטלנד (אנ') זכה ביווט במדליית ארד בריצת 3000 מטר מכשולים בתוצאה של 8:30.8 דקות אחרי זוכה מדליית הזהב טוני מנינג (אנ') מאוסטרליה (8:26.2 דקות) ובן ג'יפצ'ו (אנ') מקניה (8:29.6 דקות). באולימפיאדת מינכן הגיע ביווט למקום שישי בריצת 3000 מטר מכשולים בתוצאה של 8:33.6 דקות וזאת לאחר שבמקצה המוקדם (מקצה 4) קבע שיא משחקים (8:23.8 דקות). במשחקי חבר העמים הבריטי שנערכו בכרייסטצ'רץ', ניו זילנד (אנ') הגיע ביווט למקום שמיני בתוצאה של 8:41.4 דקות. ב-1973 נישא ביווט לספורטאית צ'רנו מאיו (אנ'), שייצגה את קניה באולימפיאדת מינכן (1972) ולזוג נולדו חמישה ילדים. ביווט ומשפחתו גרים בעיר Eldoret (אנ') שבמערב קניה. ביווט, החי בעוני, הוא בין המבקרים של ממשלת קניה שאינה תומכת בספורטאי עבר. עמוס ביווט, באתר הוועד האולימפי הבין-לאומי עמוס ביווט, באתר olympedia.org עמוס ביווט, באתר התאחדות האתלטיקה הבין-לאומית עמוס ביווט, באתר Track and Field (גברים) עמוס ביווט, באתר sports-reference.com עמוס ביווט, באתר taipeitimes.com נצחונו של ביווט באולימפיאדת מקסיקו סיטי, סרטון באתר יוטיוב שיאו של ביווט נשבר זמן קצר לאחר מכן על ידי הזוכה במדליית הזהב קיפצ'וגה קיינו מקניה צ'רנו מאיו, באתר olympics.com צ'רנו התחרתה בריצת 800 מטר וריצת 1500 מטר אך לא עברה את שלב המוקדמות
יחסי הונגריה–מולדובה

יחסי הונגריה–מולדובה הם יחסי החוץ בין הונגריה למולדובה. שתי המדינות כוננו יחסים דיפלומטיים ב-16 בינואר 1992 לאחר פירוק ברית המועצות, ובכך הייתה המדינה השנייה שכוננה יחסים דיפלומטיים עם מולדובה לאחר רומניה. בפברואר 2020 נחתם הסכם כדי ש-40 סטודנטים מולדובה יוכלו להתחיל את לימודיהם עם מלגות באוניברסיטאות הונגריות בספטמבר. ביוני 2022 בירך ראש ממשלת הונגריה ויקטור אורבן על התוכנית של ממשלת מולדובה להשיג מעמד של מועמדת להצטרפות לאיחוד האירופי. הונגריה מחזיקה במולדובה שגרירות בקישינב. מולדובה מחזיקה בהונגריה שגרירות בבודפשט. מדיה וקבצים בנושא יחסי הונגריה–מולדובה בוויקישיתוף Szijjártó Péter: Magyarország segít Moldova uniós integrációjában באתר origo‏, 4 בפברואר 2020 PM Orbán welcomes Moldova’s plan to obtain EU candidate status באתר abouthungary‏, 17 ביוני 2022 שגרירות הונגריה במולדובה שגרירות מולדובה בהונגריה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
עמיחי בגבול ירדן

"עמיחי בגבול ירדן, אילנית בשירי ילדים" הוא אלבום הבכורה של הזמרת הישראלית אילנית. את האלבום הוציאה לאור בספטמבר 1969 חברת התקליטים הד ארצי. הוצאת האלבום רשמה את היצירה המוזיקלית הראשונה של אילנית ולא של הצמד "אילן ואילנית". באותה תקופה השניים הקליטו מספר חומרים, שקובצו לכדי אלבום שיצא באוגוסט 1970 וכותרו היא שם הצמד. בנוסף, זו היצירה הראשונה של הזמרת שמכוונת למוזיקת ילדים. בהמשך עתידה להוציא מספר אלבומי ילדים, ולבסס את מעמדה כאחת הזמרות המוכרות ביותר לקהל זה. עמיחי בגבול ירדן, אילנית בשירי הילדים באתר סטריאו ומונו אילן ואילנית באתר סטריאו ומונו מודעה - מבחר תקליטים חדש של "הד ארצי", מעריב, 18 בספטמבר 1969 מידע על האלבום עמיחי בגבול ירדן באתר MusicBrainz
מיהאי דויד

מיהאי דויד (בהונגרית: Dávid Mihály;‏ פלניד, 29 במאי 1898 – פריז, 5 בנובמבר 1965) היה שחקן תיאטרון וקולנוע רב כישרונות יהודי-הונגרי, ניצול שואה שעסק גם בתרגום מחזות ובציור. מיהאי דוד נולד במשפחה יהודית, בנם של וילמוש דויד, פקיד ושל נלי רוזנפלד. הוא סיים את בית הספר התיכון בעיר טטה בהונגריה ואחר כך היה סטודנט למשפטים. דויד גויס כחייל במלחמת העולם הראשונה, הוא לחם במזית הרוסית ובחזית האיטלקיתשם נפצע ולבסוף שוחרר כסגן. בשנת 1921 סיים את לימודיו בהצטיינות באוניברסיטה לאמנויות התיאטרון והקולנוע. בכיתתו היו 16 סטודנטים שחלקם הפכו גם הם לשחקנים מוכרים. בתום לימודיו החל את הקריירה שלו באזורים מחוץ לבודפשט הבירה, אך עד מהרה, בשל כישרונו, קיבל חוזה בבודפשט. בין 1923 לבין 1930 היה חבר בתיאטרון ההונגרי. בשנת 1927 זכה בפרס גדול של 500 פנגה לחופשה. בשנים 1931–1932 שיחק ב"תיאטרון החדש", ומ-1936 עד 1940 שוב בתיאטרון ההונגרי. בתקופת מלחמת העולם השנייה 1940-1945, הוא לא הורשה לעלות על הבמה בשל יהדותו, עקב החוקים היהודיים. הוא שרד את השואה ושיחק בתיאטרון הלאומי מ-1945 עד 1949, בתיאטרון מדאץ' מ-1949 עד 1953, ובתיאטרון צבא העם ההונגרי מ-1953 עד 1956. הוא היגר ב-1956 בתקופת המרד ההונגרי, למעשה ברח, והתיישב בפריז, שם חי עד מותו. בזמנו הפנוי עסק גם בציור ובתרגום יצירות במיוחד מחזות. מור יוקאי - שאנדור הבשי: בעל האחוזות החדש - בתפקיד מיהאי ואק פרנץ מולנר: הסלון האדום - בתפקיד יאנוש אימרה פלדש: האדונים הפקידים - בתפקיד פלקי נוימן: רוסיה - סטפן בעל האחוזות החדש (1935) - שחקן קוביות קפה מוסקבה (1935) - קצין רוסי אני לא יכול לחיות בלי מוזיקה (1935) - חוכר באחוזה היה טוב עד המוות (1936) - פגאנים (1936) - סגן הורטובה שלמי, גברת! (1937) - המשרת של הרוזנת אוכל לראותך פעם בשבוע (1937) - ד"ר נויבואר, רופא ראשי במוסד לחינוך לבנות אין צירופי מקרים (1938) - נספח דיפלומטי מצור על ביסטריצה (1948) - פרנץ פורגט, רב-סרן בדימוס מאגנאש מישקה (1948) שני שוורים קטנטנים (1955; סיפור עם סקלרי) - לורד הטירה אז'ן סקריב: מרגרט מנווארה (עם ג'רג' ראץ, 1947) אלפרד דה מיסה: לורנזאצ'יו (1949) דידרו: פרדוקס השחקנים (כתב יד, 1949 בקירוב) לקסיקון ביוגרפי הונגרי. עורך ראשי. אגנש קניירש. בודפשט, הוצאה לאור אקדמית, 1994. לקסיקון אמנויות התיאטרון ההונגרי. עורך ראשי. ג'רג' סקיי. בודפשט, הוצאה לאור אקדמית, 1994. לקסיקון הונגרי לאמנויות הבמה. עורך אלדאר שופפלין. בודפשט, אגודת השחקנים הלאומית ומכון הפנסיה, 1929. הביוגרפיה שלו באתר של Hanosfilm מיהאי דויד באתר האינטרנט של מאגר הסרטים (באנגלית) מדיה וקבצים בנושא מיהאי דויד בוויקישיתוף מיהאי דויד, במסד הנתונים הקולנועיים IMDb (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיהאי דויד".
אלברט לוי (כדורגלן)

אלברט לוי (28 ביוני 1952 קזבלנקה, מרוקו הצרפתית–20 בדצמבר 2015, חולון, ישראל), היה כדורגלן ישראלי, אשר שיחק לרוב בעמדת הקשר ולעיתים בעמדת הבלם, ומזוהה בעיקר עם קבוצת מכבי יפו. אלברט לוי נולד בקזבלנקה שבמרוקו לתמר ובנימין. ב-1955 עלתה המשפחה לישראל והתיישבה בקריית מלאכי. שנה מאוחר יותר עברה המשפחה לבית שאן, ומשם ב-1962 עברו ליפו. בשנה זו הצטרף לוי לקבוצת הילדים של מכבי יפו. בעונת 1969/1970 בליגה הלאומית עלה אלברט לוי לשחק בשורות הקבוצה הבוגרת. משחקו הראשון היה ב-8 בנובמבר 1969. לוי שיחק 291 משחקים בשורות מכבי יפו ובהם כבש 32 שערים. משחקו האחרון בקבוצה היה ב-15 במאי 1982. אלברט לוי ניצב במקום השלישי במספר ההופעות הרציפות בשורות מכבי יפו במשחקי ליגה, לאחר משה אוננה ומוצי ליאון ומקדים את ציון דגמי. עם סיום עונת 1981/1982 עזב את מכבי יפו, עבר לשחק למשך עונה אחת בשורות הכח מכבי רמת גן אשר שיחקה אז בליגה הארצית שהייתה הליגה השנייה בישראל. לוי שיחק ב-26 משחקי ליגה וכבש שני שערים. בסיום אותה העונה עלתה הקבוצה לליגה הלאומית. משחקו האחרון בשורות הכח מכבי רמת גן היה ב-22 במאי 1983. בסיום העונה פרש ממשחק פעיל. בין השנים 1970–1972 שיחק אלברט לוי בשורות נבחרת הנוער של ישראל. ב-1972 תחת דוד שווייצר, היה לוי שותף לזכייתה של נבחרת הנוער בגביע אסיה לנוער (אנ'), במסגרת טורניר שנערך בבנגקוק. אלברט לוי עלה כמחליף במשחק שנערך ב-16 באפריל 1972 ובו גברה ישראל על הודו 0-7. לאחר פרישתו, אימן לוי מספר שנים במכבי יפו קבוצות ילדים ונוער, ולאחר מכן עזב את ענף הכדורגל ועסק בתחום האלומיניום. לוי התגורר בחולון, היה נשוי לרבקה, אב ל-2 בנות ובן וסב לנכדים. הלך לעולמו ב-2015 והובא לקבורה בבית העלמין הדרום. מכבי יפו סגנית אלופת ישראל: 1976/1977 נבחרת הנוער של ישראל גביע אסיה לנוער בכדורגל(אנ'): 1972 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. אלברט לוי באתר GRAVEZ מנשה נהוראי, בכורה מרשימה לנוער, ניצחון 1–6 על הפועל פ"ת, מעריב, 15 בדצמבר 1971 הנוער בית"ר אשדוד 1–5, אלברט לוי הבקיע שלושער, דבר, 28 בדצמבר 1971 י.בן חורין, נקבעו 20 כדורגלני הנוער שיצאו לאירופה, מעריב, 12 במרץ 1972 דורי קליגר, אלברט לוי איכזב את מכבי חיפה, מעריב, 14 באפריל 1974 אורי שטרק, ההישג של אלברט לוי, הכבוד-לרמת השקמה, מעריב, 30 במרץ 1975 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 218. נתונים היסטוריים: ירון משעל. שוגרה רשימת 22 שחקני הנוער לטורניר באנגקוק, על המשמר, 14 במרץ 1972.
יחסי אקוודור–טורקיה

יחסי אקוודור–טורקיה הם יחסי החוץ בין אקוודור לטורקיה. שתי המדינות כוננו יחסים דיפלומטיים ב-11 בדצמבר 1959. לאקוודור יש שגרירות באנקרה מאז 2009. לטורקיה יש שגרירות בקיטו מאז 2012. היקף הסחר בין שתי המדינות היה 117 מיליון דולר ב-2019. (יצוא/יבוא טורקי: 59/58 מיליון דולר) מדיה וקבצים בנושא יחסי אקוודור–טורקיה בוויקישיתוף "Relations between Turkey and Ecuador". Ministry of Foreign Affairs of Turkey.
משיבת נפש

משיבת נפש הוא ספר נפוץ ונודע מספרי חסידות ברסלב. תוכנו של הספר הוא שגם הרחוקים ביותר מהקב"ה יכולים לחזור בתשובה. הספר מכיל לקט של פרקים קצרים מתוך הספרים ליקוטי מוהר"ן וליקוטי הלכות. עריכתו נעשתה על ידי הרב אלתר טפליקר, מתלמידיו של רבי נחמן מטשערין. המהדורה הראשונה של הספר יצאה לאור בלבוב בשנת ה'תרס"ב. בהקדמה לספר כותב העורך שראה לנכון לאסוף את מאמרי החיזוק האלה מתוך כתביהם של רבי נחמן מברסלב ותלמידו רבי נתן מנמירוב, משום שלדבריו, בתקופתו שהיא תקופת עקבתא דמשיחא רבים מעם ישראל "נכספים מאד לעבודת ה', אך נדמה להם כי אפס תקוותם", ומשום כך הקב"ה הקדים רפואה למכה ושלח לנו את רבי נחמן מברסלב שלימד וחידד את הלימוד לפיו גם הנפשות הפגומות ביותר, "השם עימם ואצלם", "וגם משם יכולים לחזור ולשוב אליו יתברך". הספר השפיע מאוד על רבי אליעזר שלמה שיק שהעיד על עצמו שלאחר שקרא בספר זה בגיל חמש עשרה התחיל להתמיד ביתר ספרי מוהר"ן. משיבת נפש, באתר היברובוקס משיבת נפש, להיות בן אדם חדש, באתר "breslov.co.il" ראו כאן רגעי מוהרא"ש עמוד ל"ג-ל"ו
פסגת סטולניק

פסגת סטולניק (באנגלית: Stolnik Peak; בבולגרית: връх Столник) היא פסגה הממוקמת למרגלות המדרונות המזרחיים של מסיב קראדוק, ברכס סנטינל, בהרי אלזוורת', בארץ אלזוורת' שבאנטארקטיקה. גובהה של הפסגה 2,624 מטרים מעל פני הים. הפסגה ממוקמת לצד הרכס היוצא מהר קראדוק, לכיוון מזרח. פסגת סטולניק מתנשאת מעל קרחון סואוארז שמצפון מערב לפסגת סטולניק. פסגת סטולניק מתנשאת מעל קרחון זלצמן, שמדרום לפסגת סטולניק. פסגת סטולניק ממוקמת 1.86 קילומטרים ממזרח לפסגת סאנצ'ז; פסגת סטולניק ממוקמת 4.24 קילומטרים דרומית - דרום-מזרחית לפסגת אלפרינג; פסגת סטולניק ממוקמת 1.97 קילומטרים ממערב להר אוסבורן; פסגת סטונלניק מופתה לראשונה על ידי סוקרים אמריקאיים בשנת 1961. מיפוי נוסף שבוצע על ידי סוקרים אמריקאים בשנת 1988 עדכן את המיפוי הקודם. הפסגה נקראת על שם היישוב סטולניק שבמערב בולגריה. תצלום לוויין של אזור פסגת סטולניק, תוך סימון אתרים נוספים באזור באתר copernix
דוד זיו

הלורד דוד דניאל זיו (אנגלית: The Honourable Sir David Daniel Sieff FRSA ;‏22 במרץ 1939 - 27 במאי 2019), הברון זיו מברמפטון, היה איש עסקים בריטי שהיה דירקטור במרקס אנד ספנסר מ-1972 עד 1997. דוד זיו נולד במרילבון, לונדון, בנם היחיד של מרקוס זיו, הברון זיו מברמפטון ורוזלי פרומסון. סבו וסבתו היו רבקה מרקס וישראל זיו, הברון זיו. הוא נין של מייקל מרקס, מייסד מרקס אנד ספנסר. הוא התחנך בבית הספר רפטון והצטרף למרקס אנד ספנסר ב-1957, הצאצא האחרון של מייקל מרקס שכיהן בדירקטוריון החברה . הוא זכה לתואר אבירות בשנת 1999. זיו התחתן עם ג'ניפר וולטון ב-1962 ויש להם שני בנים, סיימון מרקוס (יליד 1965) וג'ונתן דייוויד (יליד 1966). הוא נפטר ב-27 במאי 2019 בגיל 80. Graham Ruddick, ‏Marks & Spencer lost its way, says founding family member Sir David Sieff, The Telegraph, 9 July 2013 ערך זה הוא קצרמר בנושא בריטים ובנושא היסטוריה. אתם מוזמנים לתרום לוויקיפדיה ולהרחיב אותו.
יחסי בוליביה–טורקיה

יחסי בוליביה–טורקיה הם יחסי החוץ בין בוליביה לטורקיה. היחסים בין בוליביה לבין האימפריה העות'מאנית החלו בשנת 1849, וב-26 ביולי 1950 כוננה בוליביה יחסים דיפלומטיים עם טורקיה המודרנית. לטורקיה יש שגרירות בלה פאס מאז 14 בפברואר 2018. בספטמבר 2022, בוליביה פתחה שגרירות באנקרה. שתי המדינות חתמו על הסכם על פטור מוויזה בשנת 2000. הסכם שיתוף פעולה כלכלי ומסחרי נחתם בשנת 2011. הביקור הרשמי של הנשיא אבו מוראלס בטורקיה ב-9 באפריל 2019 היה הביקור הנשיאותי הראשון בין שתי המדינות. היקף הסחר בין שתי המדינות עמד על כ-130 מיליון דולר (יצוא טורקיה: 22 מיליון דולר, יבוא טורקיה: 108 מיליון דולר) עד סוף 2019. "Relations between Turkey and Bolivia". Ministry of Foreign Affairs of Turkey. Senado designó a Edgar Sejas como embajador en Turquía (in Spanish) "Bolivya" (בטורקית). Humanitarian and Social Research Center. 3 באפריל 2022. נבדק ב-3 באפריל 2022. {{cite web}}: (עזרה)
כוכית אפורת-גרון

כּוּכִית אֲפֹרַת-גָּרוֹן (שם מדעי: Riparia chinensis) היא ציפור שיר קטנה ממשפחת הסנוניתיים. כוכית אפורת-גרון מצויה בבתי גידול פתוחים כמו אדמות חקלאיות, אדמות עשב וסוואנה, בדרך כלל ליד מים. תפוצתה משתרעת מטג'יקיסטן, אפגניסטן ותת היבשת ההודית לדרום סין, טייוואן וצפון הפיליפינים. בעבר היא סווגה כתת-מין של כוכית כהת-גרון (R. paludicola), יחד הן נחשבו למין יחיד תחת השם "כוכית פשוטה" ("Plain martin", לעיתים מתייחסים לכוכית אפורת-גרון כ-"כוכית פשוטה אסייתית", "Asian plain martin"), אך המין פוצל בהמשך לשני מינים נפרדים. בישראל היא מזדמנת נדירה ביותר עם שלוש תצפיות בלבד, ב-1985, 1989 ו-2003. מדיה וקבצים בנושא כוכית אפורת-גרון בוויקישיתוף כוכית אפורת-גרון, באתר ITIS (באנגלית) כוכית אפורת-גרון, באתר NCBI (באנגלית) כוכית אפורת-גרון, באתר GBIF (באנגלית) כוכית אפורת-גרון באתר הרשימה האדומה של IUCN רשימת ציפורי הארץ, באתר www.israbirding.com
סומי (פירושונים)

האם התכוונתם ל... סומי (Suomi) – שמה של פינלנד בפינית סומי – עיר באוקראינה סומי (מחוז) – מחוז באוקראינה ג'ון סומי – זמרת קוריאנית סום סומה
אוכף קארנייר

אוכף קארנייר או אוכף קארנארי (באנגלית: Karnare Col; בבולגרית:седловина Кърнаре) הוא אוכף הררי סלעי צר הממוקם בין המדרונות הדרום-מזרחיים של הר קראדוק לבין הרכס הצפון מזרחי של הר סטרייבינג, האוכף מקשר את הר קראדוק אל רכס אוון האוכף ממוקם בדרום רכס סנטינל, בהרי אלזוורת' בארץ אלזוורת' שבאנטארקטיקה. גובהו של אוכף קארנייר 2,376 מטרים מעל פני הים. רוחבו של אוכף קארנייר 2.03 קילומטרים (בכיוון מזרח -מערב); בחלקו המזרחי של האוכף יש עמק קטן. אוכף קארנייר מהווה חלק מקו פרשת הקרחונים שבין קרחון נימיץ לבין זרם קרח רוטפורד, אוכף קארנייר מתנשא מעל קרחון סברינגהאוס שמדרום מערב לאוכף קארנייר ומעל קרחון זלצמן שמצפון מזרח לאוכף קארנייר. אזור האוכף מופה לראשונה על ידי סוקרים אמריקאיים בשנת 1961. מיפוי מעודכן נערך בשנת 1988. האוכף נקרא על שם היישוב קארנייר שבדרום בולגריה. תצלום לוויין של אזור אוכף קארנייר, תוך סימון אתרים נוספים באזור באתר copernix Ian M. Howat, Claire Porter, Benjamin E. Smith, Myoung-Jong Noh, Paul Morin, The Reference Elevation Model of Antarctica, The Cryosphere 13, 2019-02-26, עמ' 665–674 doi: 10.5194/tc-13-665-2019 ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
אירינה ורשצ'וק

אירינה אנדרייבנה ורשצ'וק (באוקראינית: Ірина Андріївна Верещук; נולדה ב-30 בנובמבר 1979) היא פוליטיקאית ומדינאית אוקראינית, מאז 2021 סגנית ראש הממשלה - השרה לשילוב מחדש של השטחים הכבושים הזמניים של אוקראינה. אירינה ורשצ'וק נולדה ב-30 בנובמבר 1979 ברווה-רוסקה. בשנת 1997 סיימה את לימודיה בפנימייה התיכונית רווה-רוסית עם מדליית זהב. בשנת 2014 התמודדה בבחירות להראדה העליונה אך הפסידה לוולודימיר פרסיוק. ורשצ'וק הייתה חברת הראדה העליונה של הכינוס התשיעי (מ-29 באוגוסט 2019 עד 4 בנובמבר 2021) ממפלגת משרת העם (מס' 29 ברשימה); נציגת הממשלה בראדה העליונה מ-4 בספטמבר עד 15 בנובמבר 2019; חברת בוועדת הראדה העליונה לביטחון לאומי והגנה, ראש ועדת המשנה לביטחון המדינה והגנה. בשנים 2010–2015 הייתה ראש העיר של רווה-רוסקה. ב-6 בדצמבר 2022 פורסם ששירות הביטחון הפדרלי של רוסיה הכניס את סגן ראש ממשלת אוקראינה ורשצ'וק לרשימת מבוקשים. מדיה וקבצים בנושא אירינה ורשצ'וק בוויקישיתוף אירינה ורשצ'וק, ברשת החברתית פייסבוק אירינה ורשצ'וק, ביישום טלגרם אירינה ורשצ'וק, ברשת החברתית אינסטגרם אירינה ורשצ'וק, סרטונים בערוץ היוטיוב https://file.liga.net/persons/vereschuk-irina ФСБ объявила в розыск вице-премьера Украины Верещук, Рамблер/новости (ברוסית) ФСБ просит заочного ареста для украинских министра Верещук и замминистра Джапаровой, m24.ru (ברוסית)
פורד פומה ראלי1

פורד פומה ראלי1 היא מכונית מרוץ מקטגוריית ראלי1, שנבנתה על ידי קבוצת אם-ספורט עבור עונת 2022 באליפות העולם בראלי. המכונית מבוססת על גרסת הכביש של פורד פומה והיא המחליפה של פורד פיאסטה WRC שימשה את הקבוצה בין השנים 2017–2021. פומה ראלי1 ערכה את הופעת הבכורה באליפות בראלי מונטה קרלו, מרוץ הפתיחה של העונה. סבסטיאן לואב, בהופעת אורח בעונה, ניצח את המרוץ. קריג ברין סיים במקום השלישי והשלים פודיום כפול. ברין הגיע לפודיום פעם נוספת המבלך העונה עם מקום שני בראלי סרדיניה. מדיה וקבצים בנושא פורד פומה ראלי1 בוויקישיתוף אתר האינטרנט הרשמי של פורד פומה ראלי1 Puma Rally 1 hybrid crossover is Ford's entry in the 2022 WRC season, Autoblog, 8 July 2021 90. Rallye Automobile Monte-Carlo 2022
יוסף אהרן טאראן

הרב יוסף אהרן טאראן (? - כ"ג תשרי תרפ"ז, ? - 1 באוקטובר 1926) היה רב בסאן ויסנט (אנ'), קלרה ובזוננפלד שבארגנטינה, מחבר שו"ת זיכרון יוסף. מוכר על פעילותו בפולמוס הברווז המוסקובי. טאראן נולד בעיירה בפלך קייב ולמד במקומו (שנת לידתו אינה ידועה), נסמך לרבנות ולשו"ב בידי רבני אומן, בראשם הרב יעקב ליב וורשבסקי. נישא ללאה. שימש שוחט בכפר באחוזה החקלאית של הברון דוד גינצבורג, בכפר מוהילנה, כעשרים שנה. בתרנ"ד נשלח בידי הברון בתוך קבוצה להתיישב בארגנטינה בכפר על שם הברון (בשמו המקומי: סאן וויסנט), בפלך קלרה, פרובינציית אנטרה ריוס (Entre Ríos) שם עסק בענייני יהדות: יסד בכל כפר בתי תפלה, תלמוד תורה ומקוואות. באותה תקופה נסמך לרבנות בשנית לאחר שהוכיח את בקיאותו וידענותו ההלכתית בהתכתבות עם בידי הרב מרדכי וילפנד מאומן וכן כמה מרבני ברדיצ'ב. בשנת תרע"ו כבר כיהן ברבנות בכפר זוננפלד, על גדות נהר גואלגואיצ'ו. בשהותו שם נשא ונתן בהלכה עם כמה מגדולי ישראל במגוון נושאים, בהם הרב שמואל סלאנט, הרב משה ירושלמסקי והרב אהרון גולדמן. לצד הרב אהרון גולדמן ממוזסווייל, נודע בשל עיסוקו בשאלת כשרות עוף הברבר. ספרו "זיכרון יוסף" נדפס בירושלים תרפ"ד. נפטר בזוננפלד בשמחת תורה[דרוש מקור] תרפ"ז (1926). טרן, יוסף אהרן בן אשר יעקב, זיכרון יוסף, ‏ירושלם תרפד, באתר היברובוקס כשרות הברברי והמולרד, ד"ר זהר עמר וד"ר ארי זיבוטפסקי, המעיין תשס"ד זכרון יוסף, הקדמה הרב אהרן הלוי גולדמן, דברי אהרן, אבן העזר סימן סב באר משה, כרך א, סימן לא דברי אהרן סימן כט ⁨די אידישע צייטונג⁩ | 22 אוקטובר 1926 | אוסף העיתונות | הספרייה הלאומית, באתר www.nli.org.il
יורם חמו

יורם חמו הוא קצין צה"ל במילואים בדרגת תת-אלוף ששימש כראש האגף למדיניות ביטחונית ותכנון אסטרטגי במטה לביטחון לאומי. חמו הוא בוגר תוכנית תלפיות. בשנת 1994 קיבל תואר שני בחקר ביצועים, על תזה שכותרתה "משחק בעלים-פולש עם שווי נחלה משתנה", ותואר שני בכלכלה, על תזה שכותרתה "השקעה בתנאי אי-ודאות והמתאם בין המאזן המסחרי והתוצר: תאוריה ויישום אמפירי", שניהם מאוניברסיטת תל אביב. שירת בענף חקר ביצועים בחיל האוויר, כראש זירת המודיעין הטכנולוגי באגף המודיעין וכראש המחלקה לתכנון אסטרטגי באגף התכנון. בשנים 2011 עד 2014 כיהן כמפקד מרכז דדו לחשיבה צבאית בינתחומית. ב-2020 מונה לראש האגף למדיניות ביטחונית ותכנון אסטרטגי במל"ל. היה חלק מצוות המומחים הרב-תחומי שייעץ למל"ל בנושא המאבק בקורונה. במאי 2024 התפטר מהתפקיד. מספר ימים לאחר מכן פורסם שהציג בפני קבינט המלחמה מסמך ובו טען כי "דפוס הפעולה האסטרטגי של ישראל כשל במלחמה, והוא אינו יכול להצליח". יורם חמו באתר צה"ל יורם חמו, בניין הכוח כמערכה – על אופטימיזציה ואסטרטגיה, בין הקטבים, ינואר 2016 טלי חרותי-סובר, צוות המומחים של המל"ל: בלי נשים ובלי ערבים, באתר TheMarker‏, 11 באפריל 2020 מיכאל האוזר טוב, דפוס הפעולה האסטרטגי של ישראל כשל במלחמה, ואינו יכול להצליח: המסמך שכתב בכיר המל"ל שהתפטר, באתר הארץ, 20 במאי 2024; ירון אברהם, ‏הבכיר במל"ל שהתפטר באזהרה לדרג המדיני: "סוגיית החטופים תהפוך לרב-שנתית", באתר ‏מאקו‏, 20 במאי 2024
יונדאי i20 N ראלי1

יונדאי i20 N ראלי1 היא מכונית מרוץ בקטגוריית ראלי1 המיצרת על ידי קבוצת יונדאי מוטורספורט ומשמשת באליפות העולם בראלי החל מעונת 2022. אב הטיפוס של המכונית, המבוסס על הדגם יונדאי i20 N נחשב לראשונה במאי 2021. הופעת הבכורה של המכונית הייתה בראלי מונטה קרלו מרוץ פתיחת העונה. במרוץ הבא, ראלי שוודיה, סיים תיירי נויביל במקום השני והשיג את הפודיום הראשון. אוט טאנק השיג את הניצחון הראשון בראלי סרדיניה. בהמשך העונה השיג טאנק שני ניצחונות נוספים, כמו גם נויביל. את העונה סיימה הקבוצה במקום השני באליפות היצרנים עם 5 ניצחונות ועשרה פודיומים נוספים. אתר האינטרנט הרשמי של יונדאי i20 N ראלי1 מדיה וקבצים בנושא יונדאי i20 N ראלי1 בוויקישיתוף Hyundai reveals new-look hybrid Rally1 challenger, WRC.com, 8 July 2021
בגידה נעימה

בגידה נעימה (באנגלית: Sibling Rivalry) הוא סרט קומדיה שחורה משנת 1990 בבימויו של קרל ריינר, עם קירסטי אלי, ביל פולמן וסקוט באקולה בתפקידים הראשיים. מרג'ורי טרנר (קירסטי אלי) נשואה שמונה שנים לגסטרואנטרולוג ד"ר הארי טרנר (סקוט באקולה). אין להם ילדים והארי שקוע כל הזמן בעבודתו וביריבות סמויה עם בני משפחתו - כולם רופאים הרוצים להוכיח את עצמם. מרג'ורי מרגישה את עצמה דחוייה. אחיו הגדול צ'ארלס (סם אליוט) נמצא 15 שנים בקוסטה ריקה ומועמד לפרס נובל על מחקריו. הוא מודיע למשפחה על בואו לביקור. מרג'ורי המתוסכלת פוגשת בחנות כלבו את אחותה ג'יני (ג'יימי גרץ) העובדת במחלקת דגי הנוי. מתפתח ביניהן ויכוח על צורת החיים שלה ומרג'ורי המרוגזת פוגשת שם בגבר שרמנטי, שמזמין אותה למסעדה ואחר כך לבית מלון לשם סטוץ. מרג'ורי נהנית מאד מהמין שלא חוותה כמוהו אצל בעלה, אלא שלבסוף היא מגלה שהגבר מת. היא בורחת בפחד מהמקום, נתקלת בניק מיני (ביל פולמן), סוכן של תריסים אנכיים וארנקה נשמט. הוא רואה שהשאירה את דלת החדר פתוחה, נכנס לשם ומתחיל להתקין את התריסים בכוונה להרשים את בעל המלון. בעת ההתקנה הוא מועד ונופל על המיטה ולהפתעתו הוא מוצא שם גבר מת ובטוח שהוא הרג אותו. מרג'ורי מגיעה הביתה המומה, מתקשרת בשיחה אנונימית למשטרה ומודיעה על גבר מת בחדר 402. בינתיים מתאספים חברי המשפחה להמתין לבואו של צ'ארלס. ניק מתקשר למרג'ורי שמגיעה לחדר והם מחליטים לביים "התאבדות" של הגבר, מסתבר שהוא הגיס שלה-ד"ר צ'ארלס טרנר-שכל המשפחה ממתינה לו. מרג'ורי כותבת מכתב התאבדות ושולפת מאיבר מינו את הקונדום וניק מכניס לפיו של המת תרופות שונות. אחיו של ניק הוא קצין המשטרה וילבור מיני (אד אוניל), אשר שואף להתמנות למפקד המשטרה העירונית. הוא מגיע למקום ממנו התקשרה מרג'ורי, מוצא שם את ג'יני ומתפתח ביניהם סיפור אהבה. ניק מסגיר עצמו למשטרה, מגלה הכל וכל העסק מתפוצץ. בניתוח הגופה מתברר שהטבליות בושט ובקיבה הן של מרככי צואה, ויטמינים וכו'. האב (ג'ון רנדולף), האם (פרנס סטרנהאגן) והאחות איריס (קארי פישר) גוערים במרג'ורי והארי הנבגד עוזב אותה. סוף טוב - אחרי מספר חודשים: ניק מצליח במכירת תריסים ומועלה בדרגה, וילבור מתמנה למפקד המשטרה וג'יני עוברת לגור אצלו, מרג'ורי מפרסמת את סיפור חייה בעיתונים ומתפרסמת והארי עוזב את עבודתו השוחקת בבית החולים ועובר לרפואה פרטית, מגדל זקן ומתקשר למרג'ורי בבקשה לחדש את יחסיהם. מרג'ורי מסכימה. לפני שהוא נכנס היא שואלת אותו מה מצב ליבו... "בגידה נעימה", במסד הנתונים הקולנועיים IMDb (באנגלית) "בגידה נעימה", באתר נטפליקס "בגידה נעימה", באתר AllMovie (באנגלית) "בגידה נעימה", באתר Rotten Tomatoes (באנגלית) "בגידה נעימה", באתר Box Office Mojo (באנגלית) "בגידה נעימה", באתר אידיבי "בגידה נעימה", במסד הנתונים הקולנועיים KinoPoisk (ברוסית) קדימון לבגידה נעימה, באתר יוטיוב תחילת הסרט, באתר יוטיוב בגידה נעימה, באתר TCM